title: Euroopan unionin tuomioistuimen päätös, annettu 11 päivänä lokakuuta 2016, yleisön oikeudesta tutustua Euroopan unionin tuomioistuimen hallussa sen hallinnollisten tehtävien hoitamiseksi oleviin asiakirjoihin

text:
               30.11.2016

               FI

               Euroopan unionin virallinen lehti

               C 445/3

         EUROOPAN UNIONIN TUOMIOISTUIMEN PÄÄTÖS,
   annettu 11 päivänä lokakuuta 2016,
   yleisön oikeudesta tutustua Euroopan unionin tuomioistuimen hallussa sen hallinnollisten tehtävien hoitamiseksi oleviin asiakirjoihin
   (2016/C 445/03)
   EUROOPAN UNIONIN TUOMIOISTUIN, joka
   ottaa huomioon Euroopan unionin toiminnasta tehdyn sopimuksen 15 artiklan 3 kohdan,
   ottaa huomioon hallintokomitean 26 päivänä syyskuuta 2016 antaman lausunnon,
   sekä katsoo, että on tarpeen antaa säännöt yleisön oikeudesta tutustua Euroopan unionin tuomioistuimen hallussa sen hallinnollisten tehtävien hoitamiseksi oleviin asiakirjoihin,
   ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   1.   Tätä päätöstä sovelletaan kaikkiin Euroopan unionin tuomioistuimen hallussa sen hallinnollisten tehtävien hoitamiseksi oleviin asiakirjoihin eli sekä sen laatimiin että sen vastaanottamiin asiakirjoihin, jotka ovat sen hallussa.
   2.   Tällä päätöksellä ei rajoiteta yleisön oikeutta tutustua Euroopan unionin tuomioistuimen asiakirjoihin silloin, kun tällainen oikeus perustuu kansainvälisen oikeuden säädöksiin tai niiden soveltamiseksi annettuihin säädöksiin.
   2 artikla
   Oikeutetut
   1.   Kaikilla Euroopan unionin kansalaisilla sekä niillä luonnollisilla henkilöillä, joiden asuinpaikka, ja niillä oikeushenkilöillä, joiden sääntömääräinen kotipaikka on jossain jäsenvaltiossa, on oikeus tutustua 1 artiklan 1 kohdassa tarkoitettuihin Euroopan unionin tuomioistuimen asiakirjoihin siten kuin tässä päätöksessä säädetään.
   2.   Euroopan unionin tuomioistuin voi samoin edellytyksin sallia myös luonnollisen henkilön, jonka asuinpaikka, tai oikeushenkilön, jonka sääntömääräinen kotipaikka ei ole jäsenvaltiossa, tutustuvan kyseisiin asiakirjoihin.
   3 artikla
   Poikkeukset
   1.   Euroopan unionin tuomioistuin ei salli asiakirjaan tutustumista, jos tiedon antaminen sen sisällöstä vaarantaisi seuraavien etujen suojelua:

               a)

               yleinen etu, joka koskee

                           —

                           yleistä turvallisuutta

                           —

                           sotilaallista puolustusta tai sotilasasioita

                           —

                           kansainvälisiä suhteita

                           —

                           unionin tai jäsenvaltion rahoitus-, raha- tai talouspolitiikkaa

               b)

               henkilöiden yksityiselämä ja koskemattomuus erityisesti henkilötietojen suojaa koskevan unionin lainsäädännön mukaisesti.

         2.   Euroopan unionin tuomioistuin ei salli asiakirjaan tutustumista, jos tiedon antaminen sen sisällöstä vaarantaisi seuraavien etujen suojelua:

               —

               tietyn luonnollisen henkilön tai oikeushenkilön kaupalliset edut, mukaan lukien teollis- ja tekijänoikeuksia koskevat edut

               —

               oikeudenkäynnit ja oikeudelliset lausunnot

               —

               tarkastus-, tutkinta- ja tilintarkastustoimenpiteiden tavoitteet.

         3.   Euroopan unionin tuomioistuin ei salli tutustumista asiakirjaan, jonka se on laatinut sisäistä käyttöään varten tai jonka se on vastaanottanut, jos asiakirja koskee sellaista kysymystä, jossa se ei ole vielä tehnyt ratkaisua, tai jos tiedon antaminen asiakirjan sisällöstä aiheuttaisi vakavaa haittaa Euroopan unionin tuomioistuimen päätöksentekomenettelylle.
   Tutustumista sellaiseen asiakirjaan, joka sisältää lausumia, jotka on tarkoitettu käytettäviksi päätösneuvotteluissa tai alustavassa mielipiteiden vaihdossa Euroopan unionin tuomioistuimessa tai sen ulkopuolella, jos se on osallistunut niihin, ei sallita myöskään ratkaisun tekemisen jälkeen, jos tiedon antaminen asiakirjan sisällöstä aiheuttaisi vakavaa haittaa Euroopan unionin tuomioistuimen päätöksentekomenettelylle.
   4.   Edellä 2 ja 3 kohdassa tarkoitettuja poikkeuksia ei sovelleta, jos tiedon antaminen kyseisen asiakirjan sisällöstä on tärkeän yleisen edun mukaista.
   5.   Jos 1, 2 tai 3 kohdassa tarkoitettu poikkeus tai poikkeukset koskevat vain osaa pyydetystä asiakirjasta, asiakirjan muiden osien sisällöstä annetaan tieto.
   6.   Edellä 1, 2 ja 3 kohdassa tarkoitettuja poikkeuksia sovelletaan vain niin kauan kuin salassapito on asiakirjan sisällön vuoksi tarpeen. Poikkeuksia voidaan soveltaa enintään 30 vuoden ajan. Jos asiakirjassa on kyse poikkeuksista, jotka koskevat yksityiselämän tai kaupallisten etujen suojaamista, poikkeuksien soveltamista voidaan tarvittaessa jatkaa kyseisen määräajan jälkeen.
   7.   Tällä artiklalla ei rajoiteta 9 artiklan säännöksien soveltamista.
   4 artikla
   Alkuperäisen pyynnön tekeminen
   1.   Euroopan unionin tuomioistuimen asiakirjaan tutustumista koskeva pyyntö on tehtävä jollakin unionin virallisista kielistä Euroopan unionin tuomioistuimen verkkosivuilta saatavissa olevaa lomaketta käyttäen. Pyyntö on lähetettävä mieluiten sähköisesti edellä mainituilla verkkosivuilla olevien ohjeiden mukaisesti taikka poikkeustapauksissa postitse tai faksitse.
   2.   Pyyntö on muotoiltava riittävän täsmällisesti, ja siihen on sisällyttävä erityisesti tiedot, joita tarvitaan pyydetyn tai pyydettyjen asiakirjojen tunnistamiseen, sekä pyytäjän nimi ja osoite.
   3.   Jos pyyntö ei ole riittävän täsmällinen, Euroopan unionin tuomioistuin kehottaa pyynnön tekijää täsmentämään pyyntöä ja antaa pyytäjälle tähän tarvittavaa apua.
   4.   Jos pyyntö koskee erittäin laajaa asiakirjaa tai erittäin suurta määrää asiakirjoja, Euroopan unionin tuomioistuin voi neuvotella epävirallisesti pyynnön tekijän kanssa sopivan ratkaisun löytämiseksi.
   5.   Pyynnön tekijän ei tarvitse perustella pyyntöään.
   5 artikla
   Alkuperäisen pyynnön käsittely
   1.   Pyynnön tekijälle lähetetään vastaanottotodistus kirjallisesti (sähköpostitse, postitse tai faksitse) heti, kun pyynnön sisältävä lomake on kirjattu saapuneeksi.
   2.   Euroopan unionin tuomioistuin antaa pyydetyn asiakirjan tutustuttavaksi toimittamalla sen pyynnön tekijälle kuukauden kuluessa pyynnön kirjaamisesta.
   3.   Jollei Euroopan unionin tuomioistuin voi sallia pyydettyyn asiakirjaan tutustumista, se ilmoittaa 2 kohdassa mainitussa määräajassa hakijalle kirjallisesti perusteet, joilla pyyntö on kokonaan tai osaksi evätty, sekä ilmoittaa pyynnön tekijälle hänen oikeudestaan uudistaa pyyntönsä kuukauden kuluessa vastauksen vastaanottamisesta.
   4.   Edellä 2 kohdassa tarkoitettua määräaikaa voidaan poikkeuksellisesti, esimerkiksi jos pyyntö koskee erittäin laajaa asiakirjaa tai erittäin suurta määrää asiakirjoja, pidentää yhdellä kuukaudella ilmoittamalla pyynnön tekijälle etukäteen pidennyksestä ja sen yksityiskohtaisista perusteista.
   5.   Edellä 4 artiklan 3 kohdassa tarkoitetussa tapauksessa määräaika vastauksen antamiseen alkaa kulua vasta, kun Euroopan unionin tuomioistuimella on käytettävissä pyynnön tekijän antamat lisätiedot, joissa pyyntö on riittävästi täsmennetty.
   6.   Määräaikojen laskemiseen sovelletaan analogisesti määräaikoihin, päivämääriin ja määräpäiviin sovellettavista säännöistä annettua neuvoston asetusta (ETY, Euratom) N:o 1182/71 (EYVL L 124, 8.6.1971, s. 1).
   6 artikla
   Uudistetun pyynnön tekeminen
   1.   Pyynnön tekijä voi tehdä uudistetun pyynnön, jos hänen alkuperäiseen pyyntöönsä annettu vastaus on kokonaan tai osittain kieltävä.
   2.   Pyynnön tekijällä on oikeus tehdä uudistettu pyyntö, jos Euroopan unionin tuomioistuin ei ole vastannut alkuperäiseen pyyntöön määräajassa.
   3.   Uudistettu pyyntö on tehtävä Euroopan unionin tuomioistuimelle yhden kuukauden määräajassa, joka alkaa joko pyydettyyn asiakirjaan tutustumisen kokonaan tai osittain epäävän vastauksen vastaanottamisesta tai, jollei alkuperäiseen pyyntöön ole lainkaan vastattu, vastauksen määräajan päättymisestä.
   4.   Uudistettu pyyntö on tehtävä 4 artiklassa tarkoitettujen muotovaatimusten mukaisesti.
   7 artikla
   Uudistetun pyynnön käsittely
   1.   Uudistettu pyyntö käsitellään noudattaen 5 artiklassa säädettyä menettelyä, johon ei kuitenkaan sisälly ilmoitusta oikeudesta uudistetun pyynnön tekemiseen.
   2.   Jos Euroopan unionin tuomioistuin epää uudistetun pyynnön kokonaan tai osittain, se ilmoittaa pyynnön tekijälle hänen käytettävissään olevista menettelyistä epäämisen riitauttamiseksi nostamalla kanne tuomioistuimessa Euroopan unionin toiminnasta tehdyn sopimuksen 263 artiklan mukaisesti tai kantelemalla Euroopan oikeusasiamiehelle saman sopimuksen 228 artiklan mukaisesti.
   3.   Jos uudistettuun pyyntöön ei ole vastattu määräajassa, tätä pidetään kieltävänä vastauksena ja se oikeuttaa pyynnön tekijän turvautumaan 2 kohdassa tarkoitettuihin menettelyihin.
   8 artikla
   Asian ratkaiseva viranomainen
   1.   Asiakirjaan tutustumista koskevan alkuperäisen pyynnön ratkaiseva viranomainen on viestintäosaston johtaja.
   2.   Unionin tuomioistuimen kirjaamon hallussa olevaa asiakirjaa koskevan pyynnön ratkaisee unionin tuomioistuimen apulaiskirjaaja ja unionin yleisen tuomioistuimen kirjaamon hallussa olevaa asiakirjaa koskevan pyynnön ratkaisee unionin yleisen tuomioistuimen apulaiskirjaaja.
   Unionin tuomioistuimen ja unionin yleisen tuomioistuimen apulaiskirjaajat voivat siirtää alkuperäistä pyyntöä koskevan ratkaisuvaltansa saman tuomioistuimen kirjaamon hallintovirkamiehelle.
   3.   Uudistetun pyynnön ratkaiseva viranomainen on unionin tuomioistuimen kirjaaja tai, jos uudistettu pyyntö koskee unionin yleisen tuomioistuimen kirjaamon hallussa olevaa asiakirjaa, unionin yleisen tuomioistuimen kirjaaja.
   4.   Jos jäsenvaltio, jolle on tehty pyyntö saada tutustua sen hallussa olevaan asiakirjaan, joka on lähtöisin Euroopan unionin tuomioistuimesta ja koskee sen hallinnollisten tehtävien hoitamista, pyytää asiasta Euroopan unionin tuomioistuimen lausuntoa, tähän lausuntopyyntöön vastaa se viranomainen, jolla 3 kohdan mukaisesti olisi toimivalta ratkaista Euroopan unionin tuomioistuimelle suoraan esitetty samaan asiakirjaan tutustumista koskeva uudistettu pyyntö.
   5.   Poiketen siitä, mitä 1 kohdassa säädetään, unionin tuomioistuimen kirjaaja voi nimetä asiakirjaan tutustumista koskevan alkuperäisen pyynnön ratkaisijaksi muun viranomaisen.
   9 artikla
   Kolmansien osapuolien asiakirjat
   1.   Euroopan unionin tuomioistuin antaa hallussaan olevia kolmansien osapuolien asiakirjoja tutustuttaviksi vain saatuaan siihen asianomaisen kolmannen osapuolen suostumuksen.
   2.   Tätä artiklaa sovellettaessa kolmansilla osapuolilla tarkoitetaan kaikkia Euroopan unionin tuomioistuimen ulkopuolisia luonnollisia henkilöitä tai oikeushenkilöitä, mukaan lukien jäsenvaltiot, Euroopan unionin muut toimielimet, elimet ja laitokset sekä kolmannet maat.
   3.   Jos Euroopan unionin tuomioistuimelle tehdään pyyntö saada tutustua kolmannen osapuolen asiakirjaan, asian ratkaiseva viranomainen tiedustelee asianomaiselta kolmannelta osapuolelta, vastustaako tämä tiedon antamista kyseisen asiakirjan sisällöstä, paitsi jos se omasta aloitteestaan päättää kieltäytyä tiedon antamisesta jonkin 3 artiklassa tarkoitetun poikkeuksen perusteella.
   10 artikla
   Menettelytavat asiakirjan tutustuttavaksi antamisessa
   1.   Asiakirjat annetaan tutustuttavaksi sellaisena versiona ja sellaisessa muodossa, jollaisina ne ovat ennestään olemassa. Euroopan unionin tuomioistuimella ei ole tämän päätöksen perusteella velvollisuutta laatia uutta asiakirjaa tai koota tietoja pyynnön esittäjän pyynnöstä.
   Jäljennös voidaan antaa paperimuotoisena tai sähköisellä tallennevälineellä. Tätä koskeva pyynnön tekijän ensisijainen toivomus otetaan täysimääräisesti huomioon.
   Jos asiakirjat ovat tilaa vieviä tai hankalia käsitellä, pyynnön tekijää voidaan kehottaa tulemaan paikalle niihin tutustumiseksi.
   2.   Jos Euroopan unionin tuomioistuin tai muu toimielin on jo julkistanut asiakirjan, joka on helposti saatavissa, Euroopan unionin tuomioistuin voi myös pelkästään ilmoittaa pyynnön tekijälle, millä tavoin asiakirja on saatavissa.
   11 artikla
   Kulut asiakirjaan tutustumisesta
   1.   Pyynnön tekijältä voidaan periä maksu pyydettyjen asiakirjojen jäljennöksistä ja niiden lähettämisestä.
   2.   Maksua ei peritä asiakirjoihin tutustumisesta paikalla eikä silloin, kun jäljennöksiä on enintään kaksikymmentä A4-kokoista sivua.
   3.   Maksu jäljennösten valmistamisesta ja lähettämisestä lasketaan unionin tuomioistuimen kirjaajan päätöksellä vahvistetun hinnaston perusteella. Maksu ei saa olla suurempi kuin toimenpiteestä aiheutuvat todelliset kulut.
   4.   Asiakirjoihin, jotka on julkaistu, sovelletaan edelleen niiden omaa hinnoittelujärjestelmää.
   12 artikla
   Asiakirjojen monistaminen
   1.   Tällä päätöksellä ei rajoiteta minkään sellaisen tekijänoikeutta koskevan säännöstön soveltamista, jolla on mahdollisesti rajoitettu vastaanottajan oikeutta monistaa tai käyttää asiakirjoja, joiden sisällöstä on annettu tieto.
   2.   Asiakirjoja, joiden tekijänoikeus kuuluu Euroopan unionin tuomioistuimelle ja joiden sisällöstä on annettu tieto tämän päätöksen nojalla, saadaan monistaa tai käyttää kaupallisiin tarkoituksiin vain Euroopan unionin tuomioistuimen etukäteen antamalla kirjallisella luvalla.
   13 artikla
   Soveltamismääräykset
   Unionin tuomioistuimen kirjaaja antaa tarvittavat määräykset tämän päätöksen soveltamisesta. Määräykset julkaistaan Euroopan unionin tuomioistuimen verkkosivuilla.
   14 artikla
   Voimaantulo
   Tämä päätös tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.
   Sillä kumotaan yleisön oikeudesta tutustua Euroopan unionin tuomioistuimen hallussa sen hallinnollisten tehtävien hoitamiseksi oleviin asiakirjoihin 11 päivänä joulukuuta 2012 annettu Euroopan unionin tuomioistuimen päätös (EUVL C 38, 9.2.2013, s. 2).

      Tehty Luxemburgissa 11 päivänä lokakuuta 2016.

            kirjaaja

         Alfredo CALOT ESCOBAR

            presidentti

         Koen LENAERTS


title: Neuvoston päätös (EU) 2017/876, annettu 18 päivänä toukokuuta 2017, Euroopan unionin liittymisestä puuvilla-alan kansainväliseen neuvoa-antavaan komiteaan (ICAC)

text:
               23.5.2017

               FI

               Euroopan unionin virallinen lehti

               L 134/23

         NEUVOSTON PÄÄTÖS (EU) 2017/876,
   annettu 18 päivänä toukokuuta 2017,
   Euroopan unionin liittymisestä puuvilla-alan kansainväliseen neuvoa-antavaan komiteaan (ICAC)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 ja 4 kohdan yhdessä sen 218 artiklan 6 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Unioni on jäsenenä useissa kansainvälisissä perushyödyketoimielimissä, mutta se ei ole puuvilla-alan kansainvälisen neuvoa-antavan komitean, jäljempänä ’ICAC’, jäsen.

               (2)

               Neuvosto kehotti komissiota harkitsemaan unionin liittymistä ICAC:hen maatalousalan perushyödykeketjuja, riippuvuutta ja köyhyyttä koskevaa EU:n toimintasuunnitelmaa sekä EU:n ja Afrikan kumppanuutta puuvilla-alan kehityksen tukemiseksi koskevissa 27 päivänä huhtikuuta 2004 ja 27 päivänä toukokuuta 2008 antamissaan päätelmissä sekä unionin toimien tehostamista perushyödykkeiden alalla koskevissa 10 päivänä toukokuuta 2010 antamissaan päätelmissä.

               (3)

               Neuvosto valtuutti 16 päivänä syyskuuta 2013 komission neuvottelemaan unionin puolesta unionin liittymisestä ICAC:n jäseneksi ICAC:n sääntöjen II artiklan 1 ja 2 kohdan mukaisesti ja totesi, että ICAC:n jäsenyys on unionin etujen mukaista, sillä puuvillalla on huomattava merkitys unionin maataloudelle, teollisuudelle ja kaupalle, Unioni on puuvillan tuottaja, ja se on ollut puuvillan nettoviejä vuodesta 2009 lähtien oltuaan sitä ennen puuvillan nettotuoja. Lisäksi unionin tekstiili- ja vaatetusteollisuus on merkittävä puuvillakankaan käyttäjä. Puuvilla muodostaa myös tärkeän osa-alueen Euroopan kehitysyhteistyössä, sillä unioni on edelleen yksi Afrikan puuvilla-alan tärkeimmistä avunantajista.

               (4)

               Unioni maksaa vuosimaksun ICAC:n sääntöjen II artiklan 2 kohdan a alakohdan 2 alakohdan c alakohdan mukaisesti. Unionin ei voida katsoa olevan vastuussa minkään ICAC:n jäsenen nykyisistä tai tulevista maksurästeistä.

               (5)

               Vuoden 1979 liittymisasiakirjan liitteenä oleva puuvillaa koskeva pöytäkirja N:o 4 (2) on edelleen otettava huomioon sen jälkeen, kun unioni on liittynyt ICAC:hen.

               (6)

               Unionin olisi näin ollen liityttävä ICAC:hen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin liittyminen puuvilla-alan kansainväliseen neuvoa-antavaan komiteaan unionin puolesta.
   ICAC:n säännöt on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on oikeus tehdä ICAC:n sääntöjen II artiklan 2 kohdan a alakohdassa tarkoitettu ilmoitus unionin puolesta.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä toukokuuta 2017.

            Neuvoston puolesta

            Puheenjohtaja

         C. ABELA

      (1)  Hyväksyntä annettu 16. toukokuuta 2017 (ei vielä julkaistu virallisessa lehdessä).

      (2)  EYVL L 291, 19.11.1979, s. 174.

         Sisällysluettelo

                  I ARTIKLA –

               TOIMEKSIANTO
               26

                  II ARTIKLA –

               JÄSENYYS
               26

                  III ARTIKLA –

               NEUVOA-ANTAVA KOMITEA
               28

                  IV ARTIKLA –

               PYSYVÄ KOMITEA
               28

                  V ARTIKLA –

               PYSYVÄN KOMITEAN TOIMIHENKILÖT
               30

                  VI ARTIKLA –

               PYSYVÄN KOMITEAN ALAKOMITEAT
               31

                  VII ARTIKLA –

               SIHTEERISTÖ
               32

                  VIII ARTIKLA –

               VARAINHOITOMENETTELYT
               33

                  IX ARTIKLA –

               TIETOJEN ANTAMINEN
               34

                  X ARTIKLA –

               KIELET
               35

                  XI ARTIKLA –

               ÄÄNESTYS
               36

                  XII ARTIKLA –

               YHTEISTYÖ MUIDEN JÄRJESTÖJEN KANSSA
               36

                  XIII ARTIKLA –

               MUUTOKSET SÄÄNTÖIHIN
               36

                  XIV ARTIKLA –

               KORVAAMINEN
               36

                  Sihteeristön toimisto

                  1629 K Street NW Suite 702

                  Washington DC 20006 USA

                  Puhelin: (202) 463-6660

                  Faksi: (202) 463-6950

                  Sähköposti: secretariat@icac.org

      PUUVILLA-ALAN KANSAINVÄLISEN NEUVOA-ANTAVAN KOMITEAN
      SÄÄNNÖT
      Hyväksytty 31. täysistunnossa – 16. kesäkuuta 1972
      (muutettu 74. täysistunnossa 11. joulukuuta 2015)

         I ARTIKLA – TOIMEKSIANTO

      Puuvilla-alan kansainvälisen neuvoa-antavan komitean (jäljempänä ICAC) tehtävänä on

                  a.

                  tarkkailla maailman puuvilla-alan tilanteeseen vaikuttavia tapahtumia ja pysytellä tiiviisti ajan tasalla niiden suhteen;

                  b.

                  kerätä, jakaa ja säilyttää täydellisiä, oikeiksi todistettuja ja ajantasaisia tilastoja ja muita tietoja maailman puuvillan tuotannosta, kaupasta, kulutuksesta, varastoista ja hinnoista; tämä koskee myös muita tekstiilikuituja tai tekstiilejä koskevia tietoja siltä osin kuin ne vaikuttavat puuvillatalouteen ja ellei tämä toiminta ole päällekkäistä jäsenten muille kansainvälisille elimille antamien tehtävien kanssa;

                  c.

                  ehdottaa ICAC:n jäsenille tarvittaessa sopiviksi katsomiaan toimenpiteitä, joita se pitää koko maailman puuvillatalouden kehittämiseen ja ylläpitämiseen tähtäävän kansainvälisen yhteistyön edistämisen kannalta sopivina ja toteuttamiskelpoisina;

                  d.

                  toimia kansainvälisten keskustelujen foorumina käsiteltäessä puuvillan hintaan liittyviä asioita siten, etteivät nämä keskustelut haittaa samaan aikaan muualla, esimerkiksi UNCTADissa, käytäviä keskusteluja; näitä keskusteluja on tarkoitus käydä säännöllisesti sekä pysyvässä komiteassa että täysistunnoissa.

         II ARTIKLA – JÄSENYYS

         1 kohta – Jäsenkelpoisuus

                  a.

                  ICAC:n jäsenyys on avoin kaikille Yhdistyneiden kansakuntien tai YK:n elintarvike- ja maatalousjärjestön jäsenille, jotka ilmaisevat kiinnostuksensa puuvillaa kohtaan.

                  b.

                  Mikä tahansa muu valtio, joka ilmaisee kiinnostuksensa puuvillaa kohtaan, on kelvollinen hakemaan jäsenyyttä.

         2 kohta – Liittyminen jäseneksi: Liittyvien jäsenten sitoumukset

      Liittyminen ICAC:hen edellyttää seuraavia menettelyjä:

                  a.

                  Hakijan on lähetettävä toimitusjohtajalle ilmoitus, jossa todetaan, että

                              (1)

                              se on kiinnostunut puuvilla-alasta;

                              (2)

                              se on valmis täyttämään jäsenyysvelvoitteet seuraavilta osin:

                                          (a)

                                          ICAC:n liittymishetkellä voimassa olevien sääntöjen hyväksyminen,

                                          (b)

                                          tietojen antaminen hakijavaltion puuvilla-alan tilanteesta ja siihen liittyvistä kysymyksistä ICAC:n määrittämien vaatimusten sekä aika ajoin hyväksyttävien työohjelmien tarpeiden mukaisesti ja

                                          (c)

                                          vahvistetun maksuosuuden maksaminen.

                  b.

                  Tämän jälkeen tilanteen mukaan joko pysyvä komitea tai neuvoa-antava komitea käsittelee hakijan ilmoitusta.

                  c.

                  Tämän artiklan 1 kohdan a alakohdan vaatimukset täyttävän hakijan liittyminen vahvistetaan yleensä pysyvän komitean seuraavassa kokouksessa. Jos liittymistä koskevaa kysymystä käsitellään täysistunnossa, liittyminen on vahvistettava neuvoa-antavassa komiteassa.

                  d.

                  Tämän artiklan 1 kohdan b alakohdan mukaiset jäsenhakemukset on käsiteltävä neuvoa-antavassa komiteassa.

                  e.

                  Vahvistaessaan tai hyväksyessään jonkin hakijan ICAC-jäsenyyden pysyvän komitean tai neuvoa-antavan komitean on samalla vahvistettava maksuosuus, joka tällaisen jäsenen on maksettava liittymisvuonna tämän artiklan 4 kohdan c alakohdan määräysten mukaisesti.

                  f.

                  Toimitusjohtaja ilmoittaa kyseiselle hakijalle kirjallisesti tehdyistä toimista.

         3 kohta – Jäsenyydestä luopuminen

      Jäsenen luopuminen ICAC:n jäsenyydestä edellyttää seuraavaa menettelyä:

                  a.

                  Jäsenen, joka haluaa luopua jäsenyydestä, on lähetettävä toimitusjohtajalle sitä koskeva ilmoitus, jossa mainitaan päivämäärä, jolloin eroamisen halutaan tulevan voimaan. Voimaantulopäivä on aikaisintaan 30 päivää siitä päivästä, jona toimitusjohtaja on vastaanottanut ilmoituksen.

                  b.

                  Toimitusjohtaja ilmoittaa jäsenyydestä luopumisista tilanteen mukaan joko neuvoa-antavalle komitealle tai pysyvälle komitealle ja vahvistettuaan jäsenyydestä luopumisen ilmoittaa kyseiselle jäsenelle, mikä on sen taloudellinen asema ICAC:hen nähden.

         4 kohta – Jäsenten taloudelliset velvoitteet

                  a.

                  Jäsenen vahvistettu maksuosuus muodostuu seuraavien maksujen summasta pyöristettynä lähimpään sataan Yhdysvaltain dollariin:

                              (1)

                              Perusmaksuosuus: 40 prosenttia kokonaissummasta jakautuu tasan jäsenten kesken, ja

                              (2)

                              prosenttimaksuosuus: prosenttimaksujen summa on yhtä kuin varainhoitovuoden tarve, josta on vähennetty tasamaksujen summa. Prosenttimaksuosuus arvioidaan raakapuuvillan keskimääräisen kaupan (vienti ja tuonti yhteensä) perusteella, kun kaupan arvo on laskettu ennen sitä ICAC:n varainhoitovuotta, johon maksuja sovelletaan, päättyneiltä neljältä viimeiseltä puuvillavuodelta (elokuu–heinäkuu).

                  b.

                  Vahvistetut maksuosuudet erääntyvät kunkin vuoden heinäkuun 1. päivä, ja ne on maksettava ICAC:n varainhoitovuoden kolmen seuraavan kuukauden aikana. Kutakin jäsenen maksamaa maksua käytetään pisimpään maksamattomana olevaan erääntyneeseen ICAC:n saatavaan kyseiseltä jäseneltä.

                  c.

                  ICAC:hen liittyvän jäsenen ensimmäinen jäsenmaksu lasketaan tämän artiklan 4 kohdan a alakohdassa määrätyllä tavalla. Ensimmäinen jäsenmaksu suhteutetaan sen mukaan, kuinka monta täyttä neljännestä ICAC:n varainhoitovuodesta on jäljellä. Prosenttimaksuosuus määräytyy suhteessa kaupan keskiarvoon, jota on käytetty määriteltäessä vanhojen jäsenten prosenttimaksuosuuksia edellisellä kerralla.

                  d.

                  Jäsenen ensimmäinen maksuosuus erääntyy päivänä, jona jäsenyys tulee voimaan, ja maksu on maksettava kolmen seuraavan kuukauden aikana.

                  e.

                  Jos jäsen luopuu jäsenyydestä tai sen jäsenyys lakkautetaan, se ei saa vapautusta eikä palautusta maksuista miltään osin siltä ICAC:n varainhoitovuodelta, jonka aikana jäsenyydestä luovutaan. Mahdolliset maksamatta jääneet maksut kyseiseltä vuodelta on maksettava päivänä, jona toimitusjohtaja saa tämän artiklan 3 kohdan a alakohdassa tarkoitetun ilmoituksen.

                  f.

                  Jos jäsenen maksu on myöhässä kaksitoista kuukautta, paitsi kun kyse on pienestä summasta, joka ei ylitä 15:tä prosenttia jäsenen senhetkisestä vuosimaksusta, toimitusjohtaja ilmoittaa kyseiselle jäsenelle, että asiakirjojen ja muiden palvelujen toimittaminen päättyy, mikäli maksua ei saada kuuden kuukauden kuluessa ilmoituksesta. Ellei maksua ole saatu vieläkään, kun on kulunut toiset kuusi kuukautta, kyseisen jäsenen jäsenyys lakkautetaan.

                  g.

                  Jäsentä, joka on luopunut jäsenyydestä tämän artiklan 3 kohdan mukaisesti tai jonka jäsenyys on lakkautettu 4 kohdan f alakohdan perusteella, ei hyväksytä uudelleen jäseneksi ennen kuin vähintään viidesosa kaikista erääntyneistä ICAC:n saatavista kyseiseltä jäseneltä on maksettu. Sen jäsenyys jatkuu vain, ellei maksurästejä keräänny lisää, kun saatavia maksetaan komitealle, ja vain, jos jäsen jatkaa saatavien maksamista komitealle erissä, jotka ovat vähintään neljäsosa jäljellä olevasta summasta vuodessa.

         III ARTIKLA – NEUVOA-ANTAVA KOMITEA

         1 kohta – Määritelmä

      Näissä säännöissä sanat ”neuvoa-antava komitea” tarkoittavat ICAC:n täysistuntokokousta.

         2 kohta – Kokoontumistiheys ja kokouspaikka

      Neuvoa-antavan komitean kokoukset pidetään jäsenten pyynnöstä. Sääntömääräisiä kokouksia on pidettävä vähintään kerran kalenterivuodessa. Pysyvä komitea voi kutsua koolle ylimääräisiä kokouksia. Jäsenet, joilla on yli vuoden myöhässä olevia maksuja rästissä ICAC:lle, eivät voi tarjoutua isännöimään täysistuntoa.
      Neuvoa-antavan komitean kokousten on jakaannuttava mahdollisimman vaihtelevasti puuvillaa vievien ja puuvillaa tuovien jäsenten kesken. Koska järjestön kotipaikka on Amerikan yhdysvalloissa, kokouksia olisi pidettävä useammin siellä kuin muissa jäsenvaltioissa ja yleensä vähintään viiden vuoden välein.

         3 kohta – Kokouksiin osallistuminen

      Kun jäsen esittää ICAC:lle kutsun ja tarjoutuu toimimaan neuvoa-antavan komitean kokouksen isäntänä, sen on otettava huomioon, että kaikkien jäsenvaltioiden edustajilla on halutessaan oikeus olla läsnä kokouksessa ja osallistua siihen. Komitea voi itse lähettää kutsut jäsenille.

         4 kohta – Kokousmenettelyt

                  a.

                  Kokouksen isäntänä oleva jäsen nimeää puheenjohtajan neuvoa-antavan komitean kokoukseen. Ensimmäisenä varapuheenjohtajana toimii pysyvän komitean puheenjohtaja. Isäntänä oleva jäsen voi nimetä lisäksi yhden tai useamman varapuheenjohtajan. Kokouksen puheenjohtaja johtaa yleensä ohjauskomitean kokouksia ja täysistuntoja. Muut komiteat nimeävät oman puheenjohtajan ja varapuheenjohtajat.

                  b.

                  ICAC:n toimitusjohtaja toimii pääsihteerinä, ja hän voi nimetä yhden tai useamman apulaispääsihteerin. Ellei toimitusjohtaja ole käytettävissä tehtävään, isäntänä oleva jäsen nimeää pääsihteerin.

                  c.

                  Kunkin jäsenen on ilmoitettava toimitusjohtajalle mahdollisimman nopeasti edustajiensa, varamiestensä ja neuvonantajiensa nimet sekä valtuuskunnan johtaja ja muut rekisteröintiä varten mahdollisesti tarvittavat tiedot.

                  d.

                  Keskustelujen aikana jäsen voi ottaa esille menettelytapakysymyksen ja pyytää, että keskustelu päätetään tai sitä lykätään. Näissä tapauksissa puheenjohtaja ilmoittaa välittömästi päätöksestään, johon pitäydytään, elleivät kokouksen osanottajat sitä peruuta.

         5 kohta – Toimeksianto

                  a.

                  Toimitusjohtajan nimeäminen sekä hänen perussopimuksensa ja palkkioidensa määrittäminen.

                  b.

                  Kaikkien muiden ICAC:n toimeksiantoon sisältyvien asioiden tarkastelu ja hoitaminen.

         IV ARTIKLA – PYSYVÄ KOMITEA

         1 kohta – Suhde neuvoa-antavaan komiteaan

                  a.

                  Täysistuntojen välillä neuvoa-antavaa komiteaa edustaa Washington D.C:ssä toimiva pysyvä komitea, joka on neuvoa-antavan komitean alainen.

                  b.

                  Neuvoa-antava komitea voi siirtää tiettyjä kysymyksiä koskevat valtuudet pysyvälle komitealle. Neuvoa-antava komitea voi muuttaa näitä valtuuksia tai perua ne.

                  c.

                  Neuvoa-antava komitea voi tarkistaa minkä tahansa toimen, jonka pysyvä komitea on toteuttanut.

                  d.

                  Pysyvän komitean puheenjohtaja esittää jokaisessa neuvoa-antavan komitean kokouksessa raportin pysyvän komitean toiminnasta edellisen kokouksen jälkeen.

         2 kohta – Jäsenyys

      Kaikki ICAC:n jäsenet ovat oikeutettuja toimimaan pysyvässä komiteassa.

         3 kohta – Toimivalta, tehtävät ja vastuut

      a.   Päätehtävän osalta

                  (1)

                  Toimiminen välineenä, jossa voidaan vaihtaa mielipiteitä puuvilla-alan nykynäkymistä ja tulevaisuuden odotuksista kansainvälisellä tasolla.

                  (2)

                  Neuvoa-antavan komitean ohjeiden, päätösten ja suositusten saattaminen toteuttamiskelpoisiksi.

                  (3)

                  Työohjelmien laatiminen.

                  (4)

                  Työohjelmien toteutumisen varmistaminen ICAC:n rahatilanteen sen salliessa. Tähän vastuualueeseen kuuluu, luettelon olematta kuitenkaan tyhjentävä,

                              (a)

                              julkaistavien raporttien ja julkaisujen määrästä, luonteesta ja jakelusta päättäminen,

                              (b)

                              hyväksytyn työohjelman niiden kohtien siirtäminen sihteeristölle tai asianomaiselle alakomitealle, joita se ei halua varata itselleen,

                              (c)

                              tilastojen kehittäminen,

                              (d)

                              suhdetoiminta.

                  (5)

                  Esityslistan ja aikataulun laatiminen neuvoa-antavaa komiteaa varten ja suositusten antaminen komitean tarkasteltaviksi. Esityslistassa on mainittava neuvoa-antavan komitean seuraavan kokouksen aika ja paikka.

                  (6)

                  Toteuttamiskelpoisen yhteistyön vakiinnuttaminen Yhdistyneiden Kansakuntien, YK:n elintarvike- ja maatalousjärjestön, kansainvälisen puuvillainstituutin (International Institute for Cotton) ja muiden ICAC:tä kiinnostavia kysymyksiä käsittelevien kansainvälisten järjestöjen kanssa.

            b.   Talouden osalta
      ICAC:n rahatilanteen valvonta. Tähän vastuualueeseen kuuluu muun muassa menoarvion ja jäsenten maksuosuustaulukon hyväksyminen ICAC:n seuraavalle varainhoitovuodelle.
      c.   Hallinnon osalta

                  (1)

                  Toimitusjohtajan ja hänen henkilöstönsä käsittävän sihteeristön perustaminen Washington DC:hen ja sen ylläpitäminen. (Ks. VII artikla.)

                  (2)

                  Tarvittavan henkilöstön palkkaaminen kyseiseen tehtävään ottaen huomioon, että on toivottavaa rekrytoida päteviä henkilöitä mahdollisimman laaja-alaisesti osallistuvista jäsenvaltioista.

                  (3)

                  Uuden toimitusjohtajan nimittäminen ja työehtojen määrittäminen, jos tämä on tarpeen neuvoa-antavan komitean kokousten välisenä aikana.

                  (4)

                  Järjestön toimihenkilöiden tai sihteeristön tehtävien ja vastuiden määrittely, sikäli kuin se katsotaan tarpeelliseksi tehokkaan asiainhoidon kannalta.

                  (5)

                  Näihin sääntöihin tehtäviä muutoksia koskevien suositusten antaminen.

         4 kohta – Työtehtävien antaminen

      Pysyvä komitea voi antaa mille tahansa alakomitealle työtehtäviä alalla, joka kuuluu kyseisen alakomitean toimivaltaan.

         5 kohta – Pysyvän komitean menettelyt

      a.   Yleistä

                  (1)

                  Kokoukset pidetään puheenjohtajan tai toimitusjohtajan kutsusta, jäsenen pyynnöstä tai pysyvän komitean päätöksellä.

                  (2)

                  Kokouksesta on ilmoitettava yleensä kymmentä päivää ennen kokousta.

                  (3)

                  Kokoukset ovat suljettuja, ellei pysyvä komitea toisin päätä.

            b.   Päätösvaltaisuus

                  (1)

                  Kokous on päätösvaltainen, kun kolmasosa jäsenistä on läsnä.

                  (2)

                  Ellei kokous ole päätösvaltainen, sitä jatketaan, jos vähintään kahdeksan jäsentä on edustettuna. Kokouksen pöytäkirjassa on kuitenkin mainittava, mitkä päätökset on hyväksytty ilman päätösvaltaisuutta ja mitkä jäsenet mahdollisesti pidättäytyivät äänestyksestä.

                  (3)

                  Kyseisistä päätöksistä tulee yleensä velvoittavia. Jäsenet, jotka joko eivät olleet läsnä tai ovat pidättäytyneet ilmaisemasta kantaansa, voivat kuitenkin esittää vastalauseensa kymmenen päivän kuluessa alustavan pöytäkirjan päivämäärästä, ja jos päätöstä vastustavien määrä on suurempi kuin päätöstä kokouksessa kannattaneiden, päätös kumotaan, mikä on myös kirjattava lopulliseen pöytäkirjaan.

            c.   Esityslista

                  (1)

                  Kaikissa kokouksissa käsittelyjärjestyksen ensimmäinen kohta on esityslistan hyväksyminen.

                  (2)

                  Toimitusjohtaja laatii esityslistaehdotuksen ja lähettää sen sekä ilmoituksen kokouksesta kaikille jäsenille. Jäsenet voivat lisätä asioita esityslistaehdotukseen ilmoittamalla siitä toimitusjohtajalle vähintään viikkoa ennen kokousta.

                  (3)

                  Esityslistaan voidaan kokouksen aikana lisätä kohta, ellei läsnä olevien jäsenten enemmistö vastusta sitä. Kyseisen kohdan osalta tehtyjen toimien hyväksyminen kokouksessa edellyttää kuitenkin yksimielistä päätöstä.

                  (4)

                  Kokouksen aikana tehtyjen ehdotusten hyväksyminen kokouksessa edellyttää yksimielistä päätöstä.

            d.   Pöytäkirja

                  (1)

                  Kokouksen alustava pöytäkirja laaditaan tiivistelmämuodossa. Sanatarkka pöytäkirja laaditaan vain, jos toimitusjohtaja, toimihenkilö tai jäsen sitä pyytää.

                  (2)

                  Jokaisella kokoukseen osallistuneella on oikeus tarkistaa häntä koskeva tai hänen toimintaansa liitetty aineisto. Muutokset on ilmoitettava sihteeristölle kymmenen päivän kuluessa kokouksesta.

                  (3)

                  Tämän jälkeen lopullinen pöytäkirja jaetaan kaikille jäsenille.

         V ARTIKLA – PYSYVÄN KOMITEAN TOIMIHENKILÖT

         1 kohta

                  a.

                  Pysyvän komitean toimihenkilöitä ovat puheenjohtaja, ensimmäinen varapuheenjohtaja ja toinen varapuheenjohtaja.

                  b.

                  Pysyvän komitean toimihenkilöt valitaan neuvoa-antavan komitean sääntömääräisissä kokouksissa. He hoitavat tointaan siihen asti, kunnes heille valitaan seuraaja.

                  c.

                  Valitessaan toimihenkilöitä pysyvään komiteaan neuvoa-antavan komitean on otettava huomioon

                              (i)

                              maantieteellisesti mahdollisimman laaja vuorottelu;

                              (ii)

                              sekä puuvillaa tuovien että vievien jäsenten riittävän edustuksen varmistaminen;

                              (iii)

                              pätevyys, kiinnostus ja osallistuminen komitean työhön.

                  d.

                  ICAC ei maksa toimihenkilöille korvauksia työstä. ICAC ei maksa toimihenkilöistä aiheutuvia kuluja, ellei pysyvä komitea päätä toisin tiettyjen matkustamista vaativien erityistehtävien osalta.

         2 kohta – Toimikausi

      Pysyvän komitean toimihenkilöt valitaan vuodeksi kerrallaan. Poikkeustilanteissa heidät voidaan valita uudelleen yhdeksi lisäkaudeksi. Milloin mahdollista, ensimmäinen varapuheenjohtaja nimitetään eroavan puheenjohtajan seuraajaksi ja toinen varapuheenjohtaja nimitetään ensimmäisen varapuheenjohtajan seuraajaksi.

         3 kohta – Valintoihin liittyvät menettelyt

      Valintakomitea, johon kaikki jäsenet voivat osallistua, on kutsuttava koolle viimeistään neljä kuukautta ennen täysistuntoa. Valintakomitea valitsee itselleen puheenjohtajan. Valintakomitea raportoi pysyvälle komitealle, joka antaa sen jälkeen asianmukaiset suositukset neuvoa-antavalle komitealle. Jos jäsenellä on valintakomitean kokousajankohtana yli vuoden myöhässä olevia maksuja rästissä ICAC:lle, kyseisen jäsenen edustajat pysyvässä komiteassa eivät voi tulla nimitetyksi pysyvän komitean toimihenkilöiksi.

         4 kohta – Puheenjohtaja

                  a.

                  Puheenjohtaja on pääasiallinen kokouksia johtava toimihenkilö ja toimensa puolesta kaikkien alakomiteoiden ja työryhmien jäsen.

                  b.

                  Ellei puheenjohtaja jostain syystä voi työskennellä toimikautensa loppuun asti, hänen sijaisenaan toimii ensimmäinen varapuheenjohtaja, kunnes uusi puheenjohtaja valitaan.

         5 kohta – Varapuheenjohtajat

                  a.

                  Ensimmäinen varapuheenjohtaja johtaa pysyvän komitean kokouksia puheenjohtajan ollessa estyneenä tai hänen pyynnöstään.

                  b.

                  Toinen varapuheenjohtaja johtaa pysyvän komitean kokouksia puheenjohtajan ja/tai ensimmäisen varapuheenjohtajan ollessa estyneenä tai hänen pyynnöstään.

                  c.

                  Ellei ensimmäinen varapuheenjohtaja jostain syystä voi työskennellä toimikautensa loppuun asti tai jos hänen paikkansa vapautuu siksi, että hänestä tulee puheenjohtajan sijainen 4 kohdan b alakohdan mukaisesti, toisesta varapuheenjohtajasta tulee automaattisesti ensimmäisen varapuheenjohtajan sijainen, kunnes uusi varapuheenjohtaja valitaan.

         VI ARTIKLA – PYSYVÄN KOMITEAN ALAKOMITEAT

         1 kohta – Pysyvä komitea

      Pysyvä komitea voi perustaa alakomiteoita tai työryhmiä, määrätä niiden toimeksiannot ja lakkauttaa tai erottaa ne.

         2 kohta – Alakomiteat

      Alakomitean tai työryhmän jäseneksi voivat päästä kaikki pysyvän komitean jäsenet.

         3 kohta – Alakomiteoiden toimivalta, tehtävät ja vastuut

                  a.

                  Kukin alakomitea

                              (1)

                              on vastuussa pysyvälle komitealle neuvoa-antavalta komitealta tai pysyvältä komitealta saamistaan työtehtävistä,

                              (2)

                              voi saattaa mitä tahansa muita toimivaltaansa kuuluvia asioita pysyvän komitean käsiteltäväksi,

                              (3)

                              valitsee itselleen puheenjohtajan ja varapuheenjohtajan; ellei alakomitean puheenjohtaja jostain syystä voi jatkaa tehtävässään, varapuheenjohtajasta tulee kyseisen alakomitean puheenjohtaja, ja alakomitean on valittava uusi varapuheenjohtaja,

                              (4)

                              voi vahvistaa oman työjärjestyksensä, virallisen tai epävirallisen.

         VII ARTIKLA – SIHTEERISTÖ

         1 kohta

      Sihteeristöä johtaa toimitusjohtaja, jonka on oltava päätoiminen palkattu työntekijä ja joka hoitaa virkaansa työsopimuksensa mukaisen ajan.

                  a.

                  Ehtona hänen työhönotolleen on, ettei hänellä ole merkittäviä taloudellisia intressejä, jotka haittaavat ICAC:n asioiden hoitamista, ja ettei hän pyydä eikä ota vastaan ohjeita ICAC:n ulkopuolisilta tahoilta.

                  b.

                  Toimitusjohtajan on saatava tasapuolinen kohtelu muiden sihteeristön jäsenten kanssa, paitsi kun kyse on elinkustannusten perusteella tehtävien palkantarkistusten määrittelystä ja soveltamisesta ja eläkemaksuista, jotka toimitusjohtajan osalta määritellään YK:n järjestelmän mukaan.

                  c.

                  Toimitusjohtaja

                              (1)

                              on

                                          (a)

                                          ICAC:n taloudenhoitaja, kuitenkin ilman henkilökohtaista taloudellista vastuuta kyseisen tehtävän tavanomaisen hoitamisen yhteydessä;

                                          (b)

                                          neuvoa-antavan komitean pääsihteeri;

                                          (c)

                                          pysyvän komitean ja sen alaisten elinten sihteeri, paitsi jos hän siirtää tehtäviään henkilöstönsä jäsenelle;

                                          (d)

                                          kaikkien ICAC:n asiakirjojen säilyttäjä;

                                          (e)

                                          sihteeristön työntekijöistä vastuussa oleva henkilö;

                              (2)

                              ja hän

                                          (a)

                                          vastaa täysimääräisesti sihteeristön tehtäväksi annetusta työohjelmasta;

                                          (b)

                                          vastaa esityslistan, aikataulujen, teknisten asiakirjojen, ilmoitusten ja kokousten pöytäkirjojen laatimisesta;

                                          (c)

                                          vastaa protokolla-asioista ja yhteydenpidosta jäseniin, muihin kansainvälisiin elimiin ja ICAC:n työstä kiinnostuneisiin kansallisiin elimiin;

                              (3)

                              lisäksi hän

                                          (a)

                                          edustaa pysyvää komiteaa järjesteltäessä neuvoa-antavan komitean kokouksia isäntänä olevan jäsenen kanssa;

                                          (b)

                                          hankkii teknistä apua komiteoille neuvoa-antavan komitean kokouksissa yhteistyössä isäntänä olevan jäsenen kanssa;

                                          (c)

                                          valmistelee pysyvän komitean käsiteltäväksi yksityiskohtaisen vuotuisen talousarvion, johon sisältyvät palkkoja, eläkemaksuja, matkoja ja päivärahoja, toimiston laitteita, vuokria ja korkoja koskevat budjettikohdat ja jossa selvitetään henkilöresurssien jakautuminen hallinnolliseen, tekniseen ja muuhun toimintaan;

                                          (d)

                                          laatii pysyvälle komitealle ehdotuksen maksuosuustaulukosta;

                                          (e)

                                          toimittaa neljännesvuosittain tiedot siihenastisista menoista, joita on verrattu hyväksyttyyn talousarvioon;

                              (4)

                              vastaa muista tehtävistä, joita neuvoa-antava komitea tai pysyvä komitea aika ajoin hänelle antavat.

         2 kohta

      Sihteeristön tehtävä on

                  a.

                  pyytää jäseniltä IX artiklassa mainitut tiedot sekä neuvoa-antavan komitean tai pysyvän komitean mahdollisesti haluamat erityiset tiedot;

                  b.

                  kehittää ja ylläpitää järjestelyjä, joiden avulla voidaan vaihtaa ICAC:n työhön liittyviä tietoja muiden kuin jäsenenä olevien valtioiden kanssa sekä muiden kansainvälisten järjestöjen ja yksityisten tahojen kanssa;

                  c.

                  laatia, julkaista ja jakaa neljännesvuosittain ilmestyvää tilastotiedotetta (Quarterly Statistical Bulletin) [julkaisu muutettiin kahdesti vuodessa ilmestyväksi 43. täysistunnossa tehdyllä päätöksellä], kuukausittain ilmestyvää maailman tilannetta käsittelevää katsausta (Monthly Review of the World Situation) [julkaisu muutettiin kahden kuukauden välein ilmestyväksi 43. täysistunnossa tehdyllä päätöksellä] ja asiaan liittyvää lehdistötiedotetta neuvoa-antavan komitean tai pysyvän komitean määräysten mukaisesti;

                  d.

                  laatia neuvoa-antavan komitean, pysyvän komitean tai VI artiklan 1 kohdan nojalla perustettujen alakomiteoiden tai työryhmien mahdollisesti pyytämiä muita raportteja ja tutkimuksia;

                  e.

                  ilmoittaa jäsenille neuvoa-antavan komitean, pysyvän komitean ja alakomiteoiden kokouksista. Toimitusjohtaja päättää, kenelle on ilmoitettava muista kokouksista.

         3 kohta

                  a.

                  Lehdistötiedotteita ja muita asiakirjoja, joissa esitettävien näkemysten tai kantojen voidaan olettaa olevan ICAC:n näkemyksiä tai kantoja, saa julkaista tilanteen mukaan vain neuvoa-antavan tai pysyvän komitean luvalla.

                  b.

                  Sihteeristön omasta aloitteestaan julkaisemissa julkilausumissa tai artikkeleissa on oltava ICAC:tä koskeva vastuuvapauslauseke.

         4 kohta

      Jäsenten on nimettävä koordinointivirasto, joka toimii pääasiallisena yhteyspisteenä sihteeristöön päin.

         VIII ARTIKLA – VARAINHOITOMENETTELYT

         1 kohta

      ICAC:n varainhoitovuosi alkaa 1. heinäkuuta.

         2 kohta

      Toimitusjohtajan on jätettävä menoarvio ja jäsenten maksuosuustaulukko kultakin varainhoitovuodelta pysyvän komitean käsiteltäväksi, ja komitea voi muuttaa ne kokonaan tai tehdä niihin joitakin muutoksia. Kyseiset toimenpiteet jäävät lopullisiksi, ellei neuvoa-antava komitea niitä muuta.

         3 kohta – Tilit

                  a.

                  Menot veloitetaan sen varainhoitovuoden tileiltä, jonka aikana maksut on tosiasiallisesti suoritettu.

                  b.

                  Tulot kirjataan sen varainhoitovuoden tileille, jonka aikana varat on tosiasiallisesti vastaanotettu.

                  c.

                  Sihteeristön on laadittava viimeistään 30. syyskuuta, 31. joulukuuta, 31. maaliskuuta ja 30. kesäkuuta neljännesvuosikatsaus ICAC:n senhetkisestä taloudellisesta asemasta ja toimitettava se pysyvälle komitealle.

         4 kohta – Tarkastukset

                  a.

                  Pysyvällä komitealla on oltava hyväksytty tilintarkastaja, ja sen on tarkastutettava ICAC:n kirjanpito vähintään kerran vuodessa.

                  b.

                  Jos toimitusjohtaja vaihtuu, pysyvä komitea voi teettää erityistarkastuksen.

                  c.

                  Tarkastuskertomus on annettava pysyvän komitean ja koordinointivirastojen hyväksyttäväksi ensimmäisessä pysyvän komitean kokouksessa sen jälkeen kun sihteeristö on vastaanottanut kertomuksen.

         5 kohta – Varat

                  a.

                  Ellei pysyvä komitea toisin määrää, kaikki ICAC:n vastaanottamat varat on ohjattava työskentelyrahastoon. Pysyvä komitea määrittää aika ajoin kuinka suuria sekkejä (dollareissa) sihteeristö voi asettaa maksettavaksi työskentelyrahaston tililtä. Jos sekin arvo on yhtä suuri tai suurempi kuin määritetty raja-arvo, vaaditaan pysyvän komitean puheenjohtajan kirjallinen hyväksyntä. Kukaan yksityinen henkilö, myöskään toimitusjohtaja, ei voi allekirjoittaa itselleen osoitettua sekkiä maksettavaksi komitean tileiltä.

                  b.

                  Vararahasto on sallittu siihen määrään asti, jonka pysyvä komitea aika ajoin vahvistaa. Pysyvä komitea voi antaa luvan nostaa varoja vararahastosta, mutta vain, jos työskentelyrahastossa ei ole riittävästi varoja ICAC:n sitoumusten tai velkojen kattamiseksi. Vararahastosta tapahtuviin nostoihin on oltava tiettyä summaa ja ajankohtaa koskeva lupa.

         6 kohta – Investoinnit

      Kulloinkin tarvittavien varojen yli jäävät varat voidaan investoida lyhytaikaisiin tuloja tuottaviin dollarimääräisiin prime-arvopapereihin tai tallettaa valtion vakuuksia nauttiville korollisille tileille pysyvän komitean ohjeiden mukaisesti.

         7 kohta – Omaisuuden luovutus

                  a.

                  Toimistokalusteista ja laitteista, joita ICAC ei enää tarvitse, voidaan luopua pysyvän komitean hyväksymien menettelyjen mukaisesti.

                  b.

                  Jos ICAC:n lakkauttaminen näyttää välttämättömältä, pysyvä komitea päättää, miten ICAC:n erääntyvät taloudelliset velvoitteet on selvitettävä ja mahdollisesti jäljelle jäävä omaisuus luovutettava.

                  c.

                  Taloudellisten velvoitteiden täyttämisen jälkeen jäävä omaisuus jaetaan niiden jäsenten kesken, jotka ovat maksaneet osuutensa täysimääräisesti, suhteutettuna summaan, jonka kukin on tosiasiallisesti maksanut kuluvan varainhoitovuoden ja sitä edeltävien kolmen varainhoitovuoden aikana.

         8 kohta – Eläketurvajärjestelmä

                  a.

                  Pysyvällä komitealla on valtuudet perustaa eläketurvajärjestelmä sihteeristön päätoimisille jäsenille.

                  b.

                  Jos tällainen järjestelmä perustetaan,

                              (1)

                              ICAC:n on maksettava järjestelmään vuosittain summa, joka on vähintään yhtä suuri kuin järjestelmässä mukana olevien työntekijöiden vuosittain maksama summa mutta joka ei ole yli kaksinkertainen siihen verrattuna.

                              (2)

                              Pysyvä komitea voi muuttaa järjestelmää tai lopettaa sen. Jos järjestelmä lopetetaan tai ICAC lakkautetaan, kullekin järjestelmässä mukana olevalle työntekijälle hyvitetään hänen maksamansa summa, ICAC:n hänen hyväkseen maksamat maksut sekä kertyneet korot.

         IX ARTIKLA – TIETOJEN ANTAMINEN

         1 kohta

      Jäsenten on annettava työohjelman toteuttamiseen tarvittavia tietoja koordinointivirastojensa välityksellä. Tällaiset tiedot on lähetettävä suoraan sihteeristölle mahdollisimman nopeasti heti sen jälkeen, kun tiedot ovat saatavilla.

         2 kohta

      Seuraavassa luetellut tiedot on annettava kuukausittain, ellei toisin mainita, lukuun ottamatta lainsäädäntöä koskevia tietoja, jotka on lähetettävä vain silloin kun lainsäädännössä tapahtuu muutoksia tai kun sihteeristö niitä nimenomaisesti pyytää.

                  a.

                  Siemenistä puhdistetun puuvillan määrä paikallisilla mittayksiköillä ilmaistuna ja, mikäli mahdollista, jaoteltuna kuitupituuksien mukaan (alle 3/4″, 3/4″ – 1-3/8″, 1-3/8″ ja yli sen) tai metrijärjestelmän mukaisina mittoina:

                              (1)

                              joka kuukauden lopussa tiedot puuvillan kasvatusmaan mukaan luokitelluista varastoista, luokiteltuna, jotka ovat

                                          (a)

                                          tehtaissa ja muissa tätä materiaalia käyttävissä laitoksissa,

                                          (b)

                                          yleisissä ja yksityisissä varastoissa, transit-varastoissa tai muissa paikoissa;

                              (2)

                              puhdistettu (tai puristettu) määrä;

                              (3)

                              tuonti luokiteltuna kasvatusmaan mukaan tai, ellei se ole mahdollista, lähtömaan mukaan;

                              (4)

                              tiedot kulutuksesta, luokiteltuina kasvatusmaan mukaan (jos mahdollista),

                                          (a)

                                          kehräämöissä ja muissa tehtaissa,

                                          (b)

                                          kotitalouksissa (vuosiarvio);

                              (5)

                              poltetun tai muuten tuhotun materiaalin määrä (vuosiarvio);

                              (6)

                              vienti luokiteltuna määrämaan mukaan ja, mikäli mahdollista, myös lajeittain;

                              (7)

                              jälleenvienti luokiteltuna määrämaan mukaan.

                  b.

                  Arviot odotettavissa olevasta tuotannosta, esimerkiksi puuvillan aiottu viljelyala, lannoitemyynti, siementen myynti, viljelijöiden puuvillanviljelysuunnitelmat, valtion valvonta ja tavoitteet viljelyalan suhteen.

                  c.

                  Ennusteet ja arviot kylvöalasta ja puidusta alasta, sadosta sekä tuotannosta lajeittain – ilmoitettava niin pian kuin on mahdollista ja ainakin kerran kylvöaikana ja kerran sadon valmistuessa. Satotiedot olisi annettava mieluiten puhdistetusta puuvillasta, mutta silloin kun saatavissa on vain tietoja siemeniä sisältävästä puuvillasta, tietoihin olisi lisättävä jokin maininta puhdistetun puuvillan määrästä.

                  d.

                  Tilanteen mukaan kuukausittain, neljännesvuosittain tai vuosittain annettavat tilastot puuvillalangan ja kappaletavaran tuotannosta, tuonnista lähtömaittain ja viennistä määrämaittain, mieluiten lukumääräisesti ilmoitettuina.

                  e.

                  Säännöllisen kuukausiraportin lisäksi koordinointivirastoja pyydetään ilmoittamaan viipymättä kaikista muutoksista, joita jäsen on tehnyt puuvilla-alaan vaikuttavaan lainsäädäntöön.

         3 kohta

      Jäsenten on tehtävä yhteistyötä sihteeristön kanssa ja toimitettava sille selluloosamuuntokuidun, ei-selluloosakuidun ja kappaletavaran tuotantoa, tuontia, vientiä ja hintoja koskevat saatavissa olevat tiedot silloin, kun niitä tarvitaan työohjelmaa varten.

         X ARTIKLA – KIELET

         1 kohta

      ICAC:n viralliset työkielet ovat englanti, ranska, espanja, venäjä ja arabia.

         2 kohta

      Neuvoa-antavan komitean kokouksissa

                  a.

                  pysyvä komitea päättää, mitä tulkkauspalveluja ICAC tarjoaa. ICAC ei ota maksaakseen näiden palvelujen yhteydessä syntyviä budjetoimattomia kuluja.

                  b.

                  Jäsenen antaman virallisen lausunnon on oltava saatavissa vähintään yhdellä virallisella kielellä.

         3 kohta

      Pysyvän komitean ja sen alaisten elinten kokouksissa käytetään yleensä englantia lähinnä käytännön syistä.

         4 kohta

                  a.

                  Seuraavat asiakirjat on julkaistava englanniksi, ranskaksi ja espanjaksi:

                              —

                              tiivistelmä neuvoa-antavan komitean kokouksissa käydyistä keskusteluista,

                              —

                              kuukausikatsaus maailman puuvilla-alan tilanteesta (Monthly Review of the World Situation)

                              —

                              [julkaisu muutettiin kahden kuukauden välein ilmestyväksi 43. täysistunnossa tehdyllä päätöksellä], pysyvän komitean pöytäkirja [kääntäminen ranskaksi ja espanjaksi lopetettiin 43. täysistunnossa tehdyllä päätöksellä].

                  b.

                  Seuraavat asiakirjat on julkaistava kaikilla virallisilla kielillä:

                              —

                              vuosikatsaus maailman puuvilla-alan tilanteesta,

                              —

                              pysyvän komitean puheenjohtajan raportti,

                              —

                              toimitusjohtajan raportti,

                              —

                              täysistunnon loppulausunto.

                  c.

                  Pysyvä komitea päättää muiden olennaisten asiakirjojen painamisesta eri kielillä ottaen huomioon, mitä hyötyä niistä on jäsenille ja mitkä ovat niiden vaikutukset talousarvioon.

         XI ARTIKLA – ÄÄNESTYS

         1 kohta

                  a.

                  Neuvoa-antavan komitean ja pysyvän komitean on pyrittävä yksimieliseen päätöksentekoon.

                  b.

                  Jos pysyvä komitea ei pääse yksimielisyyteen, käsiteltävänä oleva asia voidaan siirtää neuvoa-antavalle komitealle, ellei näissä tai muissa ICAC:n säännöissä määrätä, että pysyvän komitean on äänestettävä asiasta. Neuvoa-antavassa komiteassa asioita on vietävä eteenpäin yksimielisesti. Jos neuvoa-antava komitea ei pääse yksimielisyyteen, asiasta äänestetään, mikäli joku jäsenistä sitä pyytää, ja tällöin suosituksen tai ehdotuksen hyväksyminen edellyttää, että kahden kolmasosan enemmistö äänestyksessä läsnä olevista jäsenistä hyväksyy sen.

                  c.

                  Jokaisella jäsenellä on yksi ääni.

                  d.

                  Äänestyksestä pidättäytymistä ei lasketa ääneksi.

                  e.

                  Äänestys tapahtuu yleensä kättä nostamalla, ellei läsnä olevien ja äänestykseen osallistuvien jäsenten enemmistö vaadi nimenhuutoäänestystä. Äänestys toimitetaan salaisena, jos yksikin jäsen sitä vaatii.

         XII ARTIKLA – YHTEISTYÖ MUIDEN JÄRJESTÖJEN KANSSA

         1 kohta

                  a.

                  ICAC tekee yhteistyötä muiden järjestöjen kanssa, jotka voivat olla julkisia tai yksityisiä järjestöjä tai kansallisia tai kansainvälisiä järjestöjä. Pysyvä komitea valitsee järjestöt ja päättää tällaisen yhteistyön luonteen ja laajuuden.

                  b.

                  Tällaisia järjestöjä samoin kuin muita valtioita, jotka eivät ole jäseniä, sekä suurta yleisöä voidaan isäntänä olevan jäsenen suostumuksella kutsua neuvoa-antavan komitean istuntoihin. Kokouksiin osallistumisen ehdot asettaa neuvoa-antava komitea tai pysyvä komitea.

         XIII ARTIKLA – MUUTOKSET SÄÄNTÖIHIN

      Vain neuvoa-antava komitea voi muuttaa näitä sääntöjä, ellei niitä ole erityisesti lähetetty pysyvään komiteaan muuttamista varten.

         XIV ARTIKLA – KORVAAMINEN

      Nämä 16. kesäkuuta 1972 hyväksytyt säännöt korvaavat niiden kanssa ristiriidassa olevat aiemmat asiakirjat, päätökset ja säännöt.

         Hakemisto

                  Esityslista

                  5–6, 8

                  Jäsenyys

                  1–4

                  Kielet

                  12

                  Koordinointivirasto

                  9

                  Maksuosuus

                  2–3, 7–10

                  Neuvoa-antava komitea

                  1–9, 12–13

                  Ohjauskomitea

                  3

                  Puheenjohtaja

                  3–5, 6-7, 10, 12

                  Pysyvä komitea

                  1–10, 12–13

                  Pöytäkirja

                  5–6, 8, 12

                  Pääsihteeristö

                  3, 8

                  Päätösvaltaisuus

                  5

                  Rahatilanne

                  4–5

                  Sihteeristö

                  4–6, 8–11

                  Talousarvio

                  8, 12

                  Tiedot

                  1–2, 4, 9, 11

                  Toimitusjohtaja

                  1–6, 8–10, 12

                  Työohjelma

                  2, 4, 8, 11

                  Täysistunto

                  1–4, 7, 9, 12

                  Varapuheenjohtaja

                  3, 6–7

                  Varat

                  9–10

                  Yhteistyö

                  5, 13

                  Äänestys

                  12–13


title: Neuvoston päätös 2012/327/YUTP, annettu 25 päivänä kesäkuuta 2012 , Välimeren eteläpuoliselle alueelle nimitetyn Euroopan unionin erityisedustajan toimeksiannon jatkamisesta

text:
               26.6.2012

               FI

               Euroopan unionin virallinen lehti

               L 165/56

         NEUVOSTON PÄÄTÖS 2012/327/YUTP,
   annettu 25 päivänä kesäkuuta 2012,
   Välimeren eteläpuoliselle alueelle nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2011 päätöksen 2011/424/YUTP (1), jolla Bernardino LEÓN nimitettiin Euroopan unionin erityisedustajaksi, jäljempänä ’erityisedustaja’, Välimeren eteläpuoliselle alueelle. Erityisedustajan toimeksianto päättyy 30 päivänä kesäkuuta 2012.

               (2)

               Erityisedustajan toimeksiantoa olisi jatkettava vielä 12 kuukaudella,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Bernardino LEÓNin toimeksiantoa erityisedustajana Välimeren eteläpuolisella alueella 30 päivään kesäkuuta 2013. Erityisedustajan toimeksianto voi päättyä aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu eteläistä naapurialuetta koskevan unionin politiikan tavoitteisiin, jotka on vahvistettu Eurooppa-neuvoston 4 päivänä helmikuuta ja 11 päivänä maaliskuuta 2011 antamissa julkilausumissa, Eurooppa-neuvoston 24 ja 25 päivänä maaliskuuta 2011 antamissa päätelmissä sekä neuvoston 21 päivänä helmikuuta ja 20 päivänä kesäkuuta 2011 antamissa päätelmissä, ottaen huomioon korkean edustajan ja komission 8 päivänä maaliskuuta ja 25 päivänä toukokuuta 2011 antamissaan tiedonannoissa esittämät ehdotukset.
   Näitä tavoitteita ovat seuraavat:

               a)

               tehostetaan unionin poliittista vuoropuhelua kumppanuuden edistämiseksi ja suhteiden laajentamiseksi Välimeren eteläpuolisen alueen maiden kanssa, erityisesti niiden maiden kanssa, joissa on meneillään poliittinen uudistusprosessi ja demokratiaan siirtyminen;

               b)

               tuetaan tapaa, jolla unioni vastaa Välimeren eteläpuolisen alueen maiden tapahtumiin, erityisesti niiden maiden tapahtumiin, joissa on meneillään poliittinen uudistusprosessi ja demokratiaan siirtyminen, erityisesti vahvistamalla demokratiaa ja institutionaalisten rakenteiden muodostamista, oikeusvaltioperiaatetta, hyvää hallintotapaa, ihmisoikeuksien ja perusvapauksien kunnioittamista, rauhaa ja alueellista yhteistyötä, myös Euroopan naapuruuspolitiikan ja Välimeren unionin avulla;

               c)

               lisätään unionin tehokkuutta, läsnäoloa ja näkyvyyttä alueella ja asianmukaisilla kansainvälisillä foorumeilla;

               d)

               sovitetaan toimet tiiviisti yhteen asiaan liittyvien paikallisten kumppanien sekä kansainvälisten ja alueellisten järjestöjen kuten Afrikan unionin, Persianlahden arabimaiden yhteistyöneuvoston, Islamilaisten maiden yhteistyöjärjestön, Arabiliiton, Pohjois-Afrikan arabivaltioiden liiton, asiaankuuluvien kansainvälisten rahoituslaitosten, Yhdistyneiden kansakuntien ja yksityisen sektorin kanssa.

         3 artikla
   Toimeksianto
   Poliittisten tavoitteiden saavuttamiseksi erityisedustajan toimeksiantona on:

               a)

               vahvistaa unionin poliittista roolia kokonaisuudessaan niiden Välimeren eteläpuolisen alueen maiden osalta, erityisesti niiden maiden osalta, joissa on meneillään poliittinen uudistusprosessi ja demokratiaan siirtyminen, erityisesti vahvistamalla vuoropuhelua hallitusten ja kansainvälisten järjestöjen sekä kansalaisyhteiskunnan ja muiden merkittävien keskustelukumppaneiden kanssa ja edistämällä kumppaneiden tietoisuutta unionin lähestymistavoista;

               b)

               säilyttää tiiviit suhteet kaikkiin alueen demokraattiseen muutosprosessiin osallistuvien osapuolten kanssa, edistää tilanteen vakauttamista ja sovinnon saavuttamista paikallista omaehtoisuutta kunnioittaen sekä edistää kriisinhallintaa ja -ehkäisyä;

               c)

               edistää alueeseen kohdistuvien unionin ja jäsenvaltioiden politiikkojen ja toiminnan parempaa yhtenäisyyttä, johdonmukaisuutta ja toimien yhteensovittamista;

               d)

               vaikuttaa toimien yhteensovittamisen tehostamiseen kansainvälisten kumppaneiden ja järjestöjen kanssa sekä alueellisen yhteistyön tukemiseen; sovittaen toimet yhteen komission ja jäsenvaltioiden kanssa avustaa korkeaa edustajaa osallistumalla Välimeren eteläpuolisen alueen maiden työryhmän työskentelyyn ja seurantakokouksiin;

               e)

               osallistua unionin ihmisoikeuspolitiikan, mukaan lukien ihmisoikeuksia koskevien EU:n suuntaviivojen, erityisesti lapsia aseellisten selkkauksien yhteydessä koskevien unionin suuntaviivojen, ja naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjunnasta annettujen unionin suuntaviivojen sekä naisia, rauhaa ja turvallisuutta koskevan unionin politiikan toteuttamiseen alueella, myös seuraamalla kehitystä ja raportoimalla siitä sekä laatimalla tältä osin suosituksia.

         4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja koordinoi toimensa tiiviisti Euroopan ulkosuhdehallinnon ja sen asianomaisten yksikköjen kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavalla ja 30 päivänä kesäkuuta 2013 päättyvällä kaudella on 945 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvissa poliittisissa erityiskysymyksissä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajapuolen tai vastaanottajapuolien kanssa. Jäsenvaltiot ja komissio antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 annetussa neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti PTK:lle sekä korkealle edustajalle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi PTK:n tai korkean edustajan suosituksesta antaa selvityksiä ulkoasiainneuvostolle. Euroopan unionista tehdyn sopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustaja toimii täydessä yhteistyössä jäsenvaltioiden, komission ja alueella toimivien muiden Euroopan unionin erityisedustajien kanssa, mukaan lukien Lähi-idän rauhanprosessiin nimitetty erityisedustaja. Erityisedustaja tiedottaa toiminnastaan säännöllisesti jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin, jotka pyrkivät kaikin tavoin avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen joulukuun 2012 loppuun mennessä ja kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 188, 19.7.2011, s. 24.

      (2)  EUVL L 141, 27.5.2011, s. 17.


title: 2007/473/EY: Neuvoston päätös, tehty 25 päivänä kesäkuuta 2007 , 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän Sirene-käsikirjan tiettyjen osien turvaluokituksen poistamisesta

text:
               7.7.2007

               FI

               Euroopan unionin virallinen lehti

               L 179/52

      NEUVOSTON PÄÄTÖS,
   tehty 25 päivänä kesäkuuta 2007,
   14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän Sirene-käsikirjan tiettyjen osien turvaluokituksen poistamisesta
   (2007/473/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 207 artiklan 3 kohdan,
   sekä katsoo seuraavaa:

               (1)

               14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän Sirene-käsikirjan tiettyjen osien luokituksen kumoamisesta 14 päivänä lokakuuta 2002 tekemällään päätöksellä 2003/19/EY (1) neuvosto poisti Sirene-käsikirjan tiettyjen osien turvaluokituksen ja alensi Sirene-käsikirjan kohdan 2.3 sekä liitteiden 1, 2, 3, 4, 5 ja 6 turvaluokan luokkaan ”Restreint UE”.

               (2)

               Sirene-käsikirjan viimeisin versio, sellaisena kuin se esitetään Sirene-käsikirjan muuttamisesta 22 päivänä syyskuuta 2006 tehdyissä komission päätöksissä 2006/757/EY (2) ja 2006/758/EY (3), ei sisällä määräystä, joka vastaisi kohtaa 2.3 sellaisena kuin se oli päätöksen 2003/19/EY tekemisen ajankohtana.

               (3)

               Neuvosto pitää nyt tarkoituksenmukaisena, että turvaluokitus poistetaan Sirene-käsikirjan eräistä muistakin osista.

               (4)

               Liitteiden 1, 3, 4 ja 6 luokitus olisi säilytettävä luokassa ”Restreint UE”,

         ON PÄÄTTÄNYT SEURAAVAA:
   1 artikla
   Sirene-käsikirjan liitteiden 2 ja 5 turvaluokitus poistetaan.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 25 päivänä kesäkuuta 2007.

            Neuvoston puolesta

            Puheenjohtaja

         A. SCHAVAN

      (1)  EYVL L 8, 14.1.2003, s. 34.

      (2)  EUVL L 317, 16.11.2006, s. 1.

      (3)  EUVL L 317, 16.11.2006, s. 41.


title: Neuvoston päätös 2012/168/YUTP, annettu 23 päivänä maaliskuuta 2012 , Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta

text:
               24.3.2012

               FI

               Euroopan unionin virallinen lehti

               L 87/85

         NEUVOSTON PÄÄTÖS 2012/168/YUTP,
   annettu 23 päivänä maaliskuuta 2012,
   Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä annetun päätöksen 2011/235/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 12 päivänä huhtikuuta 2011 päätöksen 2011/235/YUTP (1).

               (2)

               Päätöksen 2011/235/YUTP uudelleentarkastelun perusteella rajoittavia toimenpiteitä olisi jatkettava 13 päivään huhtikuuta 2013.

               (3)

               Iranin ihmisoikeustilanteen vakavuuden vuoksi päätöksen 2011/235/YUTP liitteessä olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi myös lisättävä uusia henkilöitä.

               (4)

               Tässä yhteydessä on syytä panna merkille, että päätöksen 2011/235/YUTP mukaisesti rajoittavia toimenpiteitä voidaan kohdistaa myös Iranin islamilaisen vallankumouskaartin (IRGC), Basijin ja Ansar-e Hezbollahin jäseniin.

               (5)

               Lisäksi olisi kiellettävä sellaisten laitteiden tai ohjelmistojen myynti, toimitus, siirto tai vienti Iraniin, joiden pääasiallinen käyttötarkoitus on Internetin ja matkaviestintä- tai kiinteissä verkoissa tapahtuvien puhelinyhteyksien valvonta tai salakuuntelu Iranin hallinnon toimesta.

               (6)

               Päätöksen 2011/235/YUTP tavoitteet huomioon ottaen siinä olisi kiellettävä myös sellaisten laitteiden toimitus, myynti ja siirto, joita voidaan käyttää kansallisiin tukahduttamistoimiin. Samalla olisi Iraniin kohdistuvista rajoittavista toimenpiteistä 26 päivänä heinäkuuta 2010 annettua päätöstä 2010/413/YUTP (2) muutettava siten, ettei se enää sisällä tuota kieltoa.

               (7)

               Päätöstä 2011/235/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/235/YUTP seuraavasti:

               1)

               Lisätään artiklat seuraavasti:
               "2 a artikla
               Kielletään sellaisten laitteiden tai ohjelmistojen myynti, toimitus, siirto tai vienti Iraniin, joiden pääasiallinen käyttötarkoitus on Internetin ja matkaviestintä- tai kiinteissä verkoissa tapahtuvien puhelinyhteyksien valvonta tai salakuuntelu Iranin hallinnon toimesta, sekä avun tarjoaminen tällaisten laitteiden tai ohjelmistojen asentamiseen, käyttöön tai päivittämiseen.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän artiklan soveltamisalaan.
               2 b artikla
               1.   Kielletään sellaisten laitteiden myynti, toimitus, siirto ja vienti Iraniin, joita voidaan käyttää kansallisiin tukahduttamistoimiin, jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lippua käyttävillä aluksilla tai ilma-aluksilla, siitä riippumatta, ovatko ne peräisin jäsenvaltioiden alueelta.
               2.   Samoin kielletään:

                           a)

                           edellä 1 kohdassa tarkoitettuihin tuotteisiin sekä kyseisten tuotteiden toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen antaminen suoraan tai välillisesti Iranissa oleville luonnollisille henkilöille, oikeushenkilöille, yhteisöille tai elimille tai käytettäväksi Iranissa;

                           b)

                           edellä 1 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten, myöntäminen suoraan tai välillisesti tällaisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseen Iranissa oleville luonnollisille henkilöille, oikeushenkilöille, yhteisöille tai elimille tai käytettäväksi Iranissa."

               2)

               Lisätään artikla seuraavasti:
               "4 a artikla
               Kielletään tietoinen ja tarkoituksellinen osallistuminen toimintaan, jonka tavoitteena tai seurauksena on kiertää 2 a ja 2 b artiklassa säädettyä kieltoa."

               3)

               Korvataan 6 artikla seuraavasti:
               "6 artikla
               1.   Tämä päätös tulee voimaan päivänä, jona se hyväksytään.
               2.   Tätä päätöstä sovelletaan 13 päivään huhtikuuta 2013. Sitä tarkastellaan jatkuvasti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu."

         2 artikla
   Lisätään tämän päätöksen liitteessä luetellut henkilöt päätöksen 2011/235/YUTP liitteessä olevaan luetteloon.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä maaliskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 100, 14.4.2011, s. 51.

      (2)  EUVL L 195, 27.7.2010, s. 39.

      LIITE

         Luettelo 2 artiklassa tarkoitetuista henkilöistä

                  Nimi

                  Tunnistetiedot

                  Perusteet

                  Luetteloon merkitsemi-sen päivä-määrä

                  1.

                  ZARGHAMI Ezzatollah

                  Vastaa Iranin islamilaisen tasavallan yleisradioyhtiön (IRIB) johtajana kaikista ohjelmapäätöksistä. IRIB on radioinut vangittujen pakotettuja tunnustuksia ja joukon "näytösoikeudenkäyntejä" elokuussa 2009 ja joulukuussa 2011. Nämä ovat oikeudenmukaista oikeudenkäyntiä ja oikeudenmukaista menettelyä koskevien kansainvälisten määräysten selvä loukkaus.

                  23.3.2012

                  2.

                  TAGHIPOUR Reza

                  Synt.paikka: Maragheh (Iran)
                  Synt.aika: 1957

                  Tiedotus- ja viestintäministeri. Tiedotusministerinä hän on yksi internetin käytön ja myös kaikenlaisen viestinnän (erityisesti matkapuhelimet) sensuurista ja valvonnasta vastaavista korkeista viranomaisista. Kuulustelijat käyttävät poliittisten vankien henkilötietoja, postia ja viestejä heitä kuulustellessaan.
                  Useaan otteeseen viime presidentinvaalien jälkeen ja katumielenosoitusten aikana matkapuhelin- ja tekstiviestiyhteydet katkaistiin, satelliittitelevisiokanavia häirittiin, internet-yhteydet katkaistiin paikallisesti tai ainakin niitä hidastettiin.

                  23.3.2012

                  3.

                  KAZEMI Toraj

                  Teknologia- ja viestintäasioista vastaavana poliisieverstinä hän ilmoitti äskettäin kampanjasta hakkerien rekrytoimiseksi hallituksen palvelukseen tarkoituksena internet-viestinnän valvonnan tehostaminen ja "haitallisten" sivustojen vahingoittaminen.

                  23.3.2012

                  4.

                  LARIJANI Sadeq

                  Synt.paikka: Najaf (Irak)
                  Synt.aika: 1960 tai elokuu 1961

                  Ylin oikeusviranomainen. Ylimmän oikeusviranomaisen on annettava suostumuksensa ja hyväksyttävä allekirjoituksellaan jokainen rangaistus, jonka perusteena on qisas (hyvitys), hodoud (rikos Jumalaa vastaan) ja ta'zirat (rikos valtiota vastaan). Tämä sisältää kuolemanrangaistukseen, raipparangaistukseen ja amputoimiseen johtavat tuomiot. Tältä osin hän on henkilökohtaisesti hyväksynyt allekirjoituksellaan monia kuolemanrangaistuksia, jotka ovat kansainvälisten säännösten kanssa ristiriidassa, mukaan lukien kivityksiä (16 henkilöllä on tällä hetkellä kivitystuomio), hirttoteloituksia, nuorten teloituksia ja julkisia teloituksia esimerkiksi niin, että vankeja on riiputettu sillalta tuhansien katsojien edessä. Hän on myös sallinut ruumiillisen rangaistuksen käsittävät tuomiot kuten amputaatiot ja hapon tiputtamisen tuomitun silmiin. Sen jälkeen kun Sadeq Larijani aloitti tehtävässään, poliittisten vankien, ihmisoikeuksien puolustajien ja vähemmistöihin kuuluvien mielivaltaiset pidätykset ovat lisääntyneet selvästi. Teloitukset ovat myös lisääntyneet jyrkästi vuoden 2009 jälkeen. Sadeq Larijani on myös vastuussa siitä, että oikeutta oikeudenmukaiseen oikeudenkäyntiin laiminlyödään systemaattisesti Iranin prosessioikeudessa.

                  23.3.2012

                  5.

                  MIRHEJAZI Ali

                  Korkeimman hengellisen johtajan toimiston apulaispäällikkö ja turvallisuuspäällikkö. Kuuluu korkeimman hengellisen johtajan sisäpiiriin, joka on vastuussa vuodesta 2009 lähtien harjoitetun protestien tukahduttamisen suunnittelusta.

                  23.3.2012

                  6.

                  SAEEDI Ali

                  Islamilaisen vallankumouskaartin johtajan edustaja vuodesta 1995 oltuaan koko sitä edeltäneen uransa sotalaitoksen palveluksessa, tarkemmin sanoen islamilaisen vallankumouskaartin tiedustelupalvelussa. Tässä virallisessa tehtävässä hän on johtajan toimistosta ja islamilaisen vallankumouskaartin sortokoneistosta tulevien määräysten korvaamaton välittäjä.

                  23.3.2012

                  7.

                  RAMIN Mohammad-Ali

                  Synt.paikka: Dezful (Iran)
                  Synt.aika: 1954

                  Lehdistöasioiden varaministerinä hän oli ylin sensuurista vastaava henkilö joulukuuhun 2010 asti ja oli siinä ominaisuudessa suoraan vastuussa useiden uudistusmielisten kustantamoiden (Etemad, Etemad-e Melli, Shargh jne.) lopettamisesta, riippumattoman uutistoimiston sulkemisesta ja toimittajien pelottelusta ja pidätyksistä.

                  23.3.2012

                  8.

                  MORTAZAVI Seyyed Solat

                  Synt.paikka: Meibod (Iran)
                  Synt.aika: 1967

                  Poliittiset asioiden varasisäasianministeri. Vastuussa tukahduttamistoimien johtamisesta laillisten oikeuksiensa, sananvapaus mukaan lukien, puolesta puhuviin henkilöihin.

                  23.3.2012

                  9.

                  REZVANI Gholomani

                  Rashtin varakuvernööri. Vastuussa oikeudenmukaista oikeudenkäyntiä koskevan oikeuden vakavista loukkauksista.

                  23.3.2012

                  10.

                  SHARIFI Malek Ajdar

                  Itä-Azerbaidžanin ylin oikeusviranomainen. Vastuussa oikeudenmukaista oikeudenkäyntiä koskevan oikeuden vakavista loukkauksista.

                  23.3.2012

                  11.

                  ELAHI Mousa Khalil

                  Tabrizin syyttäjä. Vastuussa oikeudenmukaista oikeudenkäyntiä koskevaan oikeuteen liittyvien vakavien ihmisoikeusloukkausten johtamisesta.

                  23.3.2012

                  12.

                  FAHRADI Ali

                  Karajin syyttäjä. Vastuussa vakavasta ihmisoikeusloukkauksesta vaadittuaan eräälle nuorelle kuolemanrangaistusta.

                  23.3.2012

                  13.

                  REZVANMANESH Ali

                  Syyttäjä. Vastuussa vakavasta ihmisoikeusloukkauksesta vaadittuaan eräälle nuorelle kuolemanrangaistusta.

                  23.3.2012

                  14.

                  RAMEZANI Gholamhosein

                  Islamilaisen vallankumouskaartin tiedustelupalvelun komentaja. Vastuussa laillisten oikeuksiensa, sananvapaus mukaan lukien, puolesta puhuvien henkilöiden ihmisoikeuksien vakavista loukkauksista. Verkkopäiväkirjanpitäjien/toimittajien pidätyksestä ja kidutuksesta vastuussa olevan osaston päällikkö.

                  23.3.2012

                  15.

                  SADEGHI Mohamed

                  Eversti ja islamilaisen vallankumouskaartin teknisen ja verkkotiedustelun apulaispäällikkö. Vastuussa verkkopäiväkirjanpitäjien/toimittajien pidätyksistä ja kidutuksesta.

                  23.3.2012

                  16.

                  JAFARI Reza

                  Verkkorikoksia koskevan erityisen syyttäjäosaston päällikkö. Vastaa verkkopäiväkirjanpitäjien/toimittajien pidätyksistä, vangitsemisesta ja syytteeseenpanosta.

                  23.3.2012

                  17.

                  RESHTE-AHMADI Bahram

                  Teheranin apulaissyyttäjä. Johtaa Evinin syytteeseenpanokeskusta. Vastuussa ihmisoikeuksien puolustajien ja poliittisten vankien oikeuksien epäämisestä, mukaan lukien vierailu- ja muut vankien oikeudet.

                  23.3.2012


Tärkeä oikeudellinen huomautus

|

52007BP0111(01)

1. Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VIIIB - Euroopan tietosuojavaltuutettu (C6-0472/2006 - 2006/2170(DEC))

Virallinen lehti nro 074 E , 20/03/2008 s. 0172 - 0172

		1.Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka VIII B — Euroopan tietosuojavaltuutettu (C6-0472/2006 — 2006/2170(DEC))Euroopan parlamentti, joka- ottaa huomioon Euroopan unionin yleisen talousarvion varainhoitovuodeksi 2005 [1],- ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6-0472/2006) [2],- ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset [3],- ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta [4],- ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön (A6-0111/2007);1. myöntää Euroopan tietosuojavaltuutetulle vastuuvapauden talousarvion toteuttamisesta varainhoitovuonna 2005;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).[1] EUVL L 60, 8.3.2005.[2] EUVL C 264, 31.10.2006, s. 1.[3] EUVL C 263, 31.10.2006, s. 1.[4] EUVL C 263, 31.10.2006, s. 10.[5] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o1995/2006 (EUVL L 390, 30.12.2006, s. 1).--------------------------------------------------


               24.3.2017

               FI

               Euroopan unionin virallinen lehti

               C 93/157

         P7_TA(2014)0052
   Lara Comin parlamentaarisen koskemattomuuden puolustamista koskeva pyyntö
   Euroopan parlamentin päätös 4. helmikuuta 2014 Lara Comin parlamentaarisen koskemattomuuden ja erioikeuksien puolustamista koskevasta pyynnöstä (2014/2014(IMM))
   (2017/C 093/29)

      Euroopan parlamentti, joka

               —

               ottaa huomioon Lara Comin esittämän, 16. lokakuuta 2013 päivätyn pyynnön, joka koskee hänen parlamentaarisen koskemattomuutensa puolustamista Ferraran tuomioistuimessa vireillä olevan oikeudenkäynnin yhteydessä,

               —

               on kuullut Lara Comia 5. marraskuuta 2013 työjärjestyksen 7 artiklan 3 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa (N:o 7) olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),

               —

               ottaa huomioon 14. tammikuuta 2014 Lara Comin parlamentaarisen koskemattomuuden ja erioikeuksien puolustamista koskevasta pyynnöstä tekemänsä päätöksen,

               —

               ottaa huomioon työjärjestyksen 6 artiklan 3 kohdan ja 7 artiklan,

               —

               ottaa huomioon oikeudellisten asioiden valiokunnan mietinnön (A7-0067/2014),

               A.

               toteaa, että Euroopan parlamentin jäsen Lara Comi on pyytänyt parlamentaarisen koskemattomuutensa puolustamista liittyen hänelle 1. lokakuuta 2013 tiedoksi annettuun kutsuun tulla kuultavaksi Ferraran tuomioistuimeen asiassa, jossa vaadittiin korvausta hänen poliittisessa keskustelussa televisio-ohjelmassa käyttämiensä sanojen vuoksi aiheutuneesta vahingosta;

               B.

               ottaa huomioon, että Lara Comi oli jo 30. heinäkuuta 2013 pyytänyt parlamentaarisen koskemattomuutensa puolustamista oikeudenkäynnin yhteydessä, jonka Ferraran syyttäjänvirasto pani vireille sen jälkeen, kun samojen, myös tässä päätöksessä käsiteltävänä olevien lausumien perusteella oli nostettu kanne vakavasta kunnianloukkauksesta;

               C.

               toteaa, että Lara Comi vetoaa puolustamista koskevassa pyynnössään nimenomaisesti Euroopan unionin erioikeuksista ja vapauksista tehdyn pöytäkirjan 8 artiklaan, jonka mukaan Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;

               D.

               toteaa, että erioikeuksia ja vapauksia koskevaa toimivaltaa käyttäessään parlamentti pyrkii ensisijaisesti säilyttämään täysivaltaisuutensa demokraattisena lainsäädäntöelimenä ja varmistamaan jäsentensä riippumattomuuden heidän hoitaessaan tehtäviänsä;

               E.

               ottaa huomioon, että parlamentilla on laaja harkintavalta, mitä tulee päätökseen, jonka se tekee jonkun jäsenensä parlamentaarisen koskemattomuuden puolustamista koskevasta pyynnöstä;

               F.

               ottaa huomioon, että unionin tuomioistuin on todennut, että parlamentin jäsenen parlamentin ulkopuolella esittämä lausuma voi muodostaa pöytäkirjan 8 artiklassa tarkoitetun mielipiteen, jonka jäsen on esittänyt tehtäviään hoitaessaan, koska merkityksellistä ei ole niinkään se, missä lausuma on esitetty, vaan lausuman luonne ja sisältö;

               G.

               ottaa huomioon, että Euroopan parlamentin jäsenten nauttima syytesuoja ulottuu myös siviilioikeudellisiin riita-asioihin;

               H.

               toteaa, että Lara Comi oli kutsuttu kyseiseen televisio-ohjelmaan Euroopan parlamentin jäsenenä eikä puolueen kansallisena edustajana ja että kansallista puoluetta edusti toinen vieras niiden kansallisten säännösten mukaan, joilla pyritään takaamaan poliitikkojen tasapuolinen edustus televisioväittelyissä, joita järjestetään vaalikampanjoiden aikana, kuten juuri tässä tapauksessa;

               I.

               toteaa, että nykyaikaisissa demokratioissa poliittista keskustelua ei käydä pelkästään parlamentissa, vaan myös tiedotusvälineissä lehdistölle annetuista lausunnoista internetiin;

               J.

               ottaa huomioon, että kyseisessä televisio-ohjelmassa Lara Comi oli Euroopan parlamentin jäsenenä keskustelemassa poliittisista ongelmista, joihin sisältyi myös kysymyksiä julkisista hankinnoista ja järjestäytyneestä rikollisuudesta, ja näistä aiheista Lara Comi on aina ollut kiinnostunut koko unionin tasolla;

               K.

               toteaa, että seuraavana päivänä Lara Comi toimitti loukatulle osapuolelle anteeksipyyntönsä, joka toistettiin vielä toisessa kansallisessa televisiolähetyksessä;

               L.

               ottaa huomioon, että käsiteltävänä olevassa asiassa on kyse samoista lausumista, joiden osalta Euroopan parlamentti päätti jo 14. tammikuuta 2014 tekemässään päätöksessä puolustaa Lara Comin koskemattomuutta samassa Ferraran tuomioistuimessa vireillä olevan rikosoikeudenkäynnin yhteydessä;

               1.

               päättää puolustaa Lara Comin erioikeuksia ja koskemattomuutta;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan toimivaltaisille viranomaisille ja Lara Comille.

      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).


Avis juridique important

|

31996D0231

96/231/EY: Neuvoston päätös, tehty 19 päivänä maaliskuuta 1996, alueiden komitean kahden varajäsenen nimittämisestä

Virallinen lehti nro L 077 , 27/03/1996 s. 0030 - 0030

NEUVOSTON PÄÄTÖS,tehty 19 päivänä maaliskuuta 1996,alueiden komitean kahden varajäsenen nimittämisestä (96/231/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon komitean varsinaisten jäsenten ja varajäsenten nimeämisestä 26 tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen (1),sekä katsoo, ettäedellä mainitussa komiteassa on vapautunut kaksi varajäsenen paikkaa Angelo Romanon erottua, josta neuvosto on saanut tiedon 12 päivänä helmikuuta 1996, ja Thomas Mirow'n erottua, josta neuvosto on saanut tiedon 11 päivänä maaliskuuta 1996,ottaa huomioon Italian ja Saksan hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Silvano Moffa alueiden komitean varajäseneksi Angelo Romanon tilalle tämän jäljellä olevaksi toimikaudeksi eli 25 päivään tammikuuta 1998.2. Nimetään Knut Nevermann alueiden komitean varajäseneksi Thomas Mirow'n tilalle tämän jäljellä olevaksi toimikaudeksi eli 25 päivään tammikuuta 1998.Tehty Brysselissä 19 päivänä maaliskuuta 1996.Neuvoston puolestaW. LUCHETTIPuheenjohtaja(1) EYVL N:o L 31, 4.2.1994, s. 29